CELEX: E2018C0018
Language: lv
Date: 2018-02-09 00:00:00
Title: EBTA Uzraudzības iestādes Lēmums Nr. 18/18/COL (2018. gada 9. februāris) par Norvēģijas statusu “brīva no slimības” attiecībā uz Marteilia refringens un Bonamia ostreae [2018/1196]

23.8.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 214/5
               
            
         EBTA UZRAUDZĪBAS IESTĀDES LĒMUMS
         Nr. 18/18/COL
         (2018. gada 9. februāris)
         par Norvēģijas statusu “brīva no slimības” attiecībā uz Marteilia refringens un Bonamia ostreae [2018/1196]
         EBTA UZRAUDZĪBAS IESTĀDE,
         ņemot vērā Līgumu par Eiropas Ekonomikas zonu un jo īpaši tā 109. pantu un 1. protokolu,
         ņemot vērā Līgumu starp EBTA valstīm par Uzraudzības iestādes un Tiesas izveidošanu, jo īpaši 5. panta 2. punkta d) apakšpunktu un 1. protokolu,
         ņemot vērā EEZ līguma I pielikuma I nodaļas 3.1. daļas 8.a punktā minēto tiesību aktu – Padomes 2006. gada 24. oktobra Direktīva 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1) (“Direktīva 2006/88/EK”) –, kurš pielāgots ar EEZ līguma 1. protokolu, un jo īpaši minētā tiesību akta 53. pantu,
         tā kā:
         Ar 2010. gada 7. jūlija Lēmumu Nr. 291/10/COL Iestāde visu Norvēģijas piekrasti atzina par zonu, kas ir brīva no slimības gan attiecībā uz Marteilia refringens, gan attiecībā uz Bonamia ostreae, izņemot Eustagderes filki Dienvidnorvēģijā attiecībā uz Bonamia ostreae.
         Norvēģijas Pārtikas nekaitīguma iestāde 2017. gada 23. februārī ar OIE (Pasaules Dzīvnieku veselības organizācija) agrīnās brīdināšanas sistēmas (2) starpniecību paziņoja par aizdomām, ka ziemeļu ēdamgliemenes (Mytilus edulis), kas savvaļā aug plakano austeru (Ostrea edulis) akvakultūras dzīvnieku audzētavā Dienvidnorvēģijas Hordalannes filkes Bemlu komūnā, ir inficētas ar Marteilia refringens.
         Ar 2017. gada 28. februāra e-pasta vēstuli (dok. Nr. 844246) Norvēģijas Pārtikas nekaitīguma iestāde informēja Iestādi par šīm aizdomām un ierobežojumu noteikšanu attiecībā uz ziemeļu ēdamgliemeņu vai plakano austeru pārvietošanu no akvakultūras dzīvnieku audzētavas vai uz to.
         Norvēģijas Pārtikas nekaitīguma iestāde 2017. gada 16. martā, vispirms tajā pašā dienā sniedzot paziņojumu ar Eiropas dzīvnieku slimību paziņošanas sistēmas (ADNS) starpniecību, e-pasta vēstulē (dok. Nr. 847935) informēja Iestādi, ka Eiropas Savienības references laboratorija gliemeņu slimībām ir apstiprinājusi slimības uzliesmojumu un ka ap akvakultūras dzīvnieku audzētavu tiks izveidota izplatības ierobežošanas teritorija.
         Direktīvas 2006/88/EK 53. panta 3. punktā ir noteikts, ka, ja epizootijas izmeklēšana apstiprina lielu iespējamību, ka ir notikusi inficēšanās, attiecīgā dalībvalsts, zonas vai iecirkņa no slimības brīvas teritorijas statusu atceļ atbilstīgi kārtībai, saskaņā ar kuru tas tika pasludināts.
         Norvēģijas Tirdzniecības, rūpniecības un zivsaimniecības ministrija 28. septembrī nosūtīja Iestādei vēstuli (dok. Nr. 875660), iekļaujot Norvēģijas Pārtikas nekaitīguma iestādes 2017. gada 22. septembra paziņojuma vēstuli (dok. Nr. 875658), un paziņoja, ka Bemlu komūnā Norvēģijā tagad ir pieņemti noteikumi, ar ko izveido izplatības ierobežošanas teritoriju attiecībā uz Marteilia refringens (3), apstiprinot, ka saskaņā ar attiecīgajiem valsts tiesību aktiem (4)“visa Norvēģijas piekrastes zona ir I kategorijā attiecībā uz Marteilia refringens, izņemot izplatības ierobežošanas teritoriju Bemlu komūnā, Norvēģijā”.
         Iestāde uzskata, ka ir izpildīti nosacījumi no slimības brīva statusa atcelšanai attiecībā uz skarto ģeogrāfisko apgabalu Bemlu komūnā, Norvēģijā.
         Ņemot to vērā un vienkāršošanas labad, 2010. gada 7. jūlija Lēmums Nr. 291/10/COL būtu jāatceļ un jāaizstāj ar jaunu lēmumu.
         Šajā lēmumā paredzētie pasākumi ir saskaņā ar atzinumu, ko sniegusi EBTA Veterinārijas komiteja, kas palīdz EBTA Uzraudzības iestādei,
         IR PIEŅĒMUSI ŠO LĒMUMU.
         
            1. pants
            Norvēģijas statuss “brīva no slimības” attiecībā uz Marteilia refringens un Bonamia ostreae ir aprakstīts pielikumā.
         
         
            2. pants
            Ar šo atceļ Lēmumu Nr. 291/10/COL.
         
         
            3. pants
            Šis lēmums stājas spēkā 2018. gada 8. februārī.
         
         
            4. pants
            Šis lēmums ir adresēts Norvēģijai.
         
         
            5. pants
            Autentisks ir tikai šā lēmuma teksts angļu valodā.
         
         
            Briselē, 2018. gada 9. februārī
            
               EBTA Uzraudzības iestādes vārdā, rīkojoties saskaņā ar Lēmumu Nr. 494/13/COL –
               
                  Atbildīgais kolēģijas loceklis
               
               Högni S. KRISTJÁNSSON
               
                  Līdzparakstījies Tieslietu un administratīvo lietu nodaļas direktora statusā
               
               Carsten ZATSCHLER
            
         
         
            (1)  OV L 328, 24.11.2006., 14. lpp.
         
         
            (2)  NOR 24-02-17 OIE brīdinājums.
         
            (3)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377 (Noteikumi par kontroles zonu, lai apkarotu gliemeņu marteiliozes slimību, Hordalannes filke, Bemlu komūna).
         
            (4)  Forskrift om omsetning av akvakulturdyr og produkter av akvakulturdyr, forebygging og bekjempelse av smittsomme sykdommer hos akvatiske dyr, FOR-2008-06-17-819 (Noteikumi par akvakultūras dzīvnieku un akvakultūras dzīvnieku produktu pārdošanu, ūdensdzīvnieku infekcijas slimību profilaksi un kontroli).
      
      
         
            PIELIKUMS
            
                        1.
                     
                     
                        Visa Norvēģijas piekraste ir no slimības brīva zona attiecībā uz Marteilia refringens, izņemot attiecīgo izplatības ierobežošanas teritoriju Dienvidnorvēģijas Hordalannes filkes Bemlu komūnā, kura īpaši aprakstīta 2. punktā Norvēģijas Noteikumos par kontroles zonu, lai apkarotu gliemeņu marteiliozes slimību, Hordalannes filke, Bemlu komūna (FOR-2017–09–08–1377) (turpmāk tekstā – “Noteikumi”) (1), un kuras robeža ir taisna līnija no
                        
                                    —
                                 
                                 
                                    Stordas dienvidu daļas punkta (59° 44,805′ N; 5° 27,560′ E) dienvidu virzienā uz
                                 
                              
                                    —
                                 
                                 
                                    robežu starp Bemlu un Sveio komūnu un tad dienvidrietumu virzienā gar komūnas robežu uz
                                 
                              
                                    —
                                 
                                 
                                    punktu (59° 34,420′ N; 5° 14,623′ E) jūrā, un tālāk rietumu virzienā uz punktu (59° 33,72′ N; 5° 05,46′ E) jūrā. Tad ziemeļu virzienā uz komūnu robežu starp Eustevollu un Bemlu un pēc tam uz rietumiem gar pašvaldības robežu uz
                                 
                              
                                    —
                                 
                                 
                                    punktu (59° 59,948′ N; 5° 19,629′ E) jūrā, un tad dienvidu–dienvidrietumu virzienā uz
                                 
                              
                                    —
                                 
                                 
                                    punktu (59° 58,917′ N; 5° 19,114′ E) Stordas ziemeļu daļā.
                                 
                              Noteikumiem pievienotā kontroles teritorijas karte ir atrodama šā lēmuma papildinājumā.
                     
                  
                        2.
                     
                     
                        Visa Norvēģijas piekraste ir no slimības brīva zona attiecībā uz Bonamia ostreae, izņemot:
                        
                                    —
                                 
                                 
                                    Eustagderes filki Dienvidnorvēģijā.
                                 
                              
                  
               
                  Papildinājums
                  
            
            
               (1)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377.